alexandrainst/scandi-wiki huggingface dataset:
Cupfinalen i fotball 2012/Menn

Cupfinalen for menn 2012 var den siste og avgjerande kampen i Noregsmeisterskapen i fotball for menn, den 107. cupfinalen i Noreg. Kampen stod mellom Idrottslaget Hødd frå Ulsteinvik og Tromsø Idrettslag. Finalen vart avvikla sundag 25. november 2012 på Ullevaal Stadion i Oslo framfor 24 217 tilskodarar. Etter 120 minutts spel stod det uavgjort 1–1. I den påfylgjande straffeskytinga sigra Hødd med 4 fulltreffarar, Tromsø stod att med 2 mål på 4 skot. Det var IL Hødds fyrste NM-finale.

Kampen
Kjell Rune Sellin gav Hødd leiinga i det 62. minutt. Fire minutt før ordinær tid var ute, utlikna senegalesaren Saliou Ciss for Tromsø. Ekstraomgangane vart mållause. I straffetevlinga skåra Hødds Latifu, Nilsen og Helland etter tur. Også Tromsø-spelarane Årst og Drage fann nettmauskane, før Hødd-målvakta redda Johansen sitt skot. Så stoppa Tromsø-målvakta Sandal si straffe, deretter skaut Tromsøs Ciss utanfor. Hødds femte eksekutør, innbytaren Andreas Rekdal, feila ikkje og sikra klubbens største triumf til dato.

Laga
Hødd sitt historiske mannskap bestod av: Ørjan Nyland, Akeem Latifu, Steffen Moltu, Fredrik Klock (kaptein), Victor Grodås, Fredrik Aursnes, Erik Sandal, Sivert Heltne Nilsen, Pål André Helland, Vegard Heltne, Kjell Rune Sellin. Andreas Rekdal kom inn i det 85. minutt, Espen Standal i det 96. minutt og Bendik Torset i kampens aller siste sekund. Etter tur steig høvesvis Heltne, Sellin og Aursnes av bana.

Tromsø mønstra: Benny Lekström, Hans Norbye, Fredrik Björck, Saliou Ciss, Ruben Kristiansen, Thomas Kind Bendiksen, Kara Mbodj, Ruben Yttergård Jenssen (kaptein), Thomas Drage, Aleksandar Prijovic, Zdenek Ondrášek. I løpet av den andre omgangen vart Ole Martin Årst, Remi Johansen og Magnus Andersen bytta inn.

Kjetil Sælen frå Arna-Bjørnar var hovuddommar.

Kjelder

Denne artikkelen bygger på «Cupfinalen i fotball 2012/Menn» frå ,  den 6. mai 2022.  

NM i fotball
Sport i Noreg i 2012
Idrettstilskipingar i Oslo
Mikronova

Mikronova er eit stjerneutbrot med ein storleiksorden omtrent ein milliondel av ein klassisk nova. Fenomenet er forårsaka av ei opphoping av materie frå nærområdet til stjerna, til dømes frå ei følgjestjerne.

Eit team frå det europeiske sørobservatoriet kunngjorde 20. april 2022 at dei hadde identifisert tre kvit dverg-mikronovaer ved hjelp av data frå TESS-romteleskopet  og Very Large Telescope.

Sola
Då Neil Armstrong tok stereoskopiske bilete av overflata til månen under Apollo 11-oppdraget, såg han glitrande flekker som såg ut som glas. Astrofysikaren Thomas Gold analyserte bileta og antyda at forglasinga kunne vera eit resultat av eit «lite nova-liknande utbrot» frå sola.

Sjå òg
 Supernova
 Hypernova

Referansar

Bakgrunnsstoff
 The Next End of the World: The Rebirth of Catastrophism Ben Davidson (2021) ISBN: 978-1-09835-778-8
 Nova Astronomy in Upheaval | Predictions Come True frå Suspicious0bservers

Stjerneastronomi
Stjernefenomen
Novaer
Korpiklaani

Korpiklaani (finsk for 'Skogsklan') er eit finsk folk metal-band som blei stifta av Jonne Järvelä i 1993 under namnet Shaman. Shaman endra namn til Korpiklaani i 2003, og endra samtidig vokalstil. Tidlegare hadde Järvelä joika, men nå ble vokalen en mer naturlig roping.

Korpiklaani syng på både finsk og engelsk. Fleire av songane til gurppa handlar om alkohol og festing, med songtitlar som «Beer, Beer», «Vodka», «Wooden Pints», «Happy Little Boozer» og «Tequila».

Jonne Järvelä har også joika for Finntroll på albumet Jaktens Tid.

Medlemmer
Under namnet Shaman var Jonne Järvelä det einaste faste medlemmet

Dagens medlemmer
Jonne Järvelä – Vokal og gitar (tidlegare også joik, sjamantromme og annan perkusjon)
Kalle «Cane» Savijärvi – Gitar
Jarkko Aaltonen – Bass
Jaakko «Hittavainen» Lemmetty – Fiolin
Juho «JuhoKusti» Kauppinen – Trekkspel
Matti «Matson» Johansson – Trommer

Gjestemusikarar for Shaman
 Samu Ruotsalainen – Trommer og ekstra bass
 Hosse Latvala – Trommer
 Veera Muhli – Keyboard
 Toni Nãykki – Elektrisk gitar
 Henri «Trollhorn» Sorvali – Keyboard
 Janne G`thaur – Bass
 Tero Piirainen – Gitar, keyboard og støttevokal
 Juke Eräkangas – Trommer, keyboard og støttevokal
 Ilkka Kilpeläinen – Bass og støttevokal

Utgjevingar

Under navnet Shaman
Ođđa Máilbmi (Single, 1998)
Idja (1999)
Shamániac (2002)

Under navnet Korpiklaani
Spirit of the Forest (2003)
Voice of Wilderness (2005)
Tales Along This Road (2006)
Tervaskanto (2007)
Korven Kuningas (2008)
Karkelo (2009)
Ukon Wacka (2011)
Manala (2012)
Noita (2015)
Kulkija (2018)
Jylhä (2021)

Kjelder

Denne artikkelen bygger på «Korpiklaani» frå ,  den 6. mai 2022.

Bakgrunnsstoff

 
 

Finske folk metal-band
Band etablert i 1993
Transjoik

Transjoik er ei norsk musikkgruppe innan jazz og samisk musikk skipa i Trondheim i 1992. Musikkstilen til gruppa blir ofte karakterisert som ambient electronica, techno og trance, men bruker òg noko joik, slik at han kan kallast world music.  Det fyrste namnet til gruppa var Frode Fjellheim Jazzjoik Ensemble.

Transjoik er ein kvartett med keyboardisten og den opphavlege initiativtakaren Frode Fjellheim som frontfigur, saman med to perkusjonistar og ein gitarist.
Gruppa har opptredd på Montreal International Jazz Festival, Water Festival, Stockholm, Rouen-festivalen i Frankrike og The Knitting Factory i New York.

Bandmedlemmer
Frode Fjellheim – keyboard
Nils-Olav Johansen – gitar
Tor Haugerud – perkusjon
Snorre Bjerck – perkusjon

Prisar og utmerkingar
Liet Ynternasjonaal i Nederland, for låten Mijjajaa (2003)

Utgjevingar
Saajve Dance (Iđut 1994)
Mahkalahke (Warner Bros. 1997)
Meavraa (Warner Bros. 2000)
Uja Nami (Vuelie 2004), nominert til Spellemannsprisen
Bewafá med vokalar av Sher Mianfad Khan frå Pakistan (Vuelie, 2005)

Kjelder

Denne artikkelen bygger på «Transjoik» frå ,  den 6. mai 2022.

Bakgrunnsstoff
 transjoik.com

Norske jazzgrupper
Samisk musikk
Skipingar i 1992
Wimme Saari

Wimme Saari (døypenamn Frans Wilhelm Saari, artistnamn Wimme; ) er ein særeigen og internasjonalt anerkjend samisk joikar og musikar frå Kelottijärvi, Enontekis i Finland. 

Med ein særmerkt stemmebruk kombinerer Wimme tradisjonell samisk joik med jazz- og rockinspirerte improvisasjonar.

Liv 
Wimme Saari voks opp i ein reindriftsfamilie, både faren og den eldre broren hans var aktive innan reindrift. Foreldra joika ikkje, men Wimme lærte seg den lokale, nordsamiske måten å joika på ved å lytta til radio og album. Allereie ved 15 års alder komponerte han den fyrste joiken sin, og heldt konsertar som trubadur og joikar.

I 1986 blei Saari ansvarleg for arkivmaterialet til den finske kringkastinga YLA (Yleisradio), og i desse arkiva fann han mellom anna opptak av joikane til onkelen sin frå 1963. Som eit resultat freista han å eksperimenterte med jazz og joik saman med andre musikarar. Han gav seinare uttrykk for at desse musikalske eksperimenta var mislykka, men likevel ei verdifull erfaring.

Erfaringane tok han med seg inn i det langvarige samarbeidet med bandet RinneRadio, og musikarane Tapani Rinne og Jari Kokkonen. Fyrst i 1995 realiserte dei Wimme Saari sin solodebut Wimme. Albumet fekk prisen Årets Folk album i Finland.

Diskografi 
Wimme Saari albumdebuterte som joikar, musikar og komponist på albumet Dance and Visions i 1990 med jazz- og elektronikabandet Rinneradio. Sidan følgde RinneRadio-albumet Joik i 1992. Saari deltok òg som vokalist på RinneRadio sitt Unik i 1994.

Arbeidet med å gje ut joiken «Texas» i 1996 og albumet Gierran i 1997 enda i ei felles utgjeving frå Wimme Saari og RinneRadio kalla File Under: Finnish Ambient Techno Chant.

Soloalbum 

 Mun, 2010
 Gápmu, 2003
 Bárru, 2003
 Cugu, 2000
 Gierran, 1997
 Texas, 1996 (EP)
 Wimme, 1995

Wimme har òg deltatt på albuma til andre musikarar, til dømes Hedningarna, Nits og Hector Zazou.

Film- og teatermusikk 
Wimme Saari komponerte musikken til framsyninga «1852» ved Beaivváš Sámi Teáhter i 2008. Han har også komponert musikken til fleire samiske filmar:

 Bázo, 2003
 Umur, 2002
 Ságojoga ministtar, 1997

I 2009 produserte den finske regissøren Juha Iisak Koivisto den 30 minutt lange dokumentaren Wimme, som blei vist under den samiske internasjonale filmfestivalen i Kautokeino. Filmen handlar om samisk joik, samisk historie og den musikalske filosofien til Wimme Saari.

Prisar og utmerkingar
I 1996 vann Wimme Áillohaš musikkpris, ein samisk musikkpris gjeven av Kautokeino kommune og Kautokeino sameforeining for viktige bidrag til det samiske musikklivet.

Kjelder

Denne artikkelen bygger på «Wimme Saari» frå ,  den 6. mai 2022.  

Finske musikarar
Samiske musikarar
SomBy

SomBy er ei finsk samisk musikkgruppe frå Sodankylä som syng på nordsamisk. Gruppa blei skipa i 2004 og er ikkje oppløyst, sjølv om ho er blitt mindre aktiv.

Gruppa blei skipa i Vuotso i Sodankylä i 2004 av Miira Suomi, Milla Pulska og Unna-Marit Pulska. I 2007 blei Juho Kiviniemi og Oula Guttorm frå Enare med.

Gruppa er knytt til plateselskapet Tuupa Records Oy, som også den skoltesamiske songaren Tiina Sanila og den enaresamiske rapparen Amoc høyrer til. SomBy gav ut det fyrste albumet sitt, Čáhppes Lasttat, 24. mai 2008. 

Gruppa har blant anna medverka i offisiell finsk turistreklame gjennom ein video der medlemmane snakkar om heimstaden og kor viktig det samiske opphavet deira er.

Etter ti år reduserte gruppa verksemda si. Systene Pulska skipa gruppa Ravggon (ei nemning for ein rein som ikkje vil halda seg på plassen sin i ein rajd).

Prisar og utmerkingar
I 2009 vann gruppa Sámi Grand Prix med songen «Ii iđit vel», og fekk dermed representera samane ved Liet-Lávlut, ei internasjonal musikktevling for minoritetsspråk.

Medlemmar
Miira Suomi, song
Milla Pulska, piano
Unna-Maari Pulska, trommer
Juho Kiviniemi, bass
Oula Guttorm, gitar

Diskografi
Čáhppes Lasttat, 2008
Álás eana, 2010
Viimmat, 2014

Kjelder

Denne artikkelen bygger på «Somby (musikgrupp)» frå ,  den 6. mai 2022.  

Samiske musikkgrupper
Finske rockegrupper
Skipingar i 2004
Cartrouble

«Cartrouble» er ein song av Adam and the Ants, gjeven ut som singel i mars 1980 på Do It Records. Han nådde 33. plassen på UK Singles Chart. Sjølv om tittelen vanlegvis vert skriven som eitt ord, har tittelen òg vorte skriven som to separate ord, til dømes på samleplata Antics in the Forbidden Zone.

«Cartrouble (Parts 1 & 2)»
«Cartrouble» skil seg frå «Cartrouble (Parts 1 & 2)» frå debutalbumet til Adam and the Ants, Dirk Wears White Sox, òg gjeven ut på Do It Records. «Cartrouble» er i røynda ein omarrangert og nyinnspelt versjo nav «…(Part 2)» aleine. Han er tyngre, men meir kommersielt polert, og langt meir radiovennleg enn originalen. 

«Cartrouble (Parts 1 & 2)» vart spelt inn med Matthew Ashman på gitar, Dave Barbarossa på trommer og Andy Warren på bassgitar. Ein remiks av versjonen kom ut på 12-tommarutgåva av The Antmusic EP tidleg i 1982. Dette erstatta den originalen på CD-utgåva av Dirk Wears White Sox. 2004-utgåva av same albumet inneheld alle tre versjonane, med den originale attende som spor 1. 

«Cartrouble» vart spelt inn på ny med ei anna besetning av The Ants for å oppfylle kontraktskrav. .

Musikkvideoen for «Cartrouble Part 2» og eit anna albumspor, «Tabletalk» vart filma i november 1979 som ei prøvefilming for Malcolm McLaren. Desse vart regisserte av Stephanie Gluck og Clive Richardson og filma i hagen til Richardson.

Kjelder

Denne artikkelen bygger på «Cartrouble» frå ,  den 6. mai 2022. 
 oppgav desse kjeldene:

Bakgrunnsstoff

Singlar frå 1980
Adam and the Ants-songar
Songar skrivne av Adam Ant
Songar frå 1980
Songar på toppen av UK Independent Singles Chart
Samfunnslivet

Samfunnslivet innebærer ulike dimensjoner av et samfunn, som det gjennomsnittelige mennesket opplever. Næringsliv, utdanning/jobb og sosiale omganger/sirkler er relevante domener.
Zerox av Adam and the Ants

«Zerox» er ein song skriven av Adam Ant frå debutalbumet til Adam and the Ants, Dirk Wears White Sox. Besetninga som spelte med Ant på innspelinga var Dave Barbarossa på trommer, Matthew Ashman på gitar & Andy Warren på bassgitar. Sporet vart inkludert på samleplatene Antics in the Forbidden Zone, Antmusic: The Very Best of Adam Ant, The Very Best Of Adam And The Ants, Antbox, The Essential Adam Ant & Stand & Deliver: The Very Best of Adam & the Ants.

Omslaget på singelen syner Image in Motion (1913), eit fotografi av den italienske futuristen Anton Bragaglia.

Songen var framført på eit radioprogram hos John Peel 10. juli 1978. Det vart delvis laga ein musikkvideo for songen i desember 1979, og eit opptak frå dette finst på DVD-samlinga Stand and Deliver frå 2006.

Songen nådde toppen av UK Indie Chart, men nådde ikkje UK Singles Chart då han først kom ut. Etter suksessen med det andre albumet deira, Kings of the Wild Frontier, nådde songen 45. plassen på den britiske singellista i januar 1981.

Client-versjonen

Den engelske electronica-gruppa Client spelte inn ein versjon av «Zerox» på det tredje studioalbumet deira, Heartland (2007). Han kom ut som den andre singelen frå albumet og var den første sidan dei gav seg på selskapet Toast Hawaii. Client kalla sin versjon av songen «Zerox Machine.»

Innhald
UK 7"-singel (LFS05)
A. «Zerox Machine» – 4:05
B. «Zerox Machine» (Jonny Slut/Atomizermix) – 4:43

UK 12"-singel (LFSX05)
A. «Zerox Machine» (N-Joi Remix) – 7:05
B. «Zerox Machine» (IDC Remix) – 5:00

U.S. CD-singel (MET 470)
«Zerox Machine»
«Loosetalking»
«Zerox Machine» (IDC Mix)
«Zerox Machine» (Jonny Slut/Atomizermix)
«Zerox Machine» (Robert Görl Strange Pistol Mix) – 3:32
«Zerox Machine» (Club Mix by Covenant)

Tysk promo-CD-singel (LTD 21)
«Zerox Machine» (Edit) – 4:14
«Zerox Machine» (Terence Fixmer Remix) – 5:33
«Zerox Machine» (Covenant Remix) – 4:25
«Zerox Machine» (Robert Görl Strange Pistol Mix) – 3:32

Salslister

Kjelder

Denne artikkelen bygger på «Zerox (song)» frå ,  den 6. mai 2022. 
 oppgav desse kjeldene:

Bakgrunnsstoff

Songar skrivne av Adam Ant
Songar frå 1978
Singlar frå 1979
Singlar frå 1981
Singlar frå 2007
Songar på toppen av UK Independent Singles Chart
Adam and the Ants-songar
Client-songar
Kevin Mooney

Kevin Paul Mooney () er ein engelsk-irsk bassist og gitarist som har arbeidd med Adam Ant, Sinéad O'Connor og andre. 

Han spelte bass for Adam and the Ants i 1980 og 1981 og spelte på albumet Kings of the Wild Frontier. Han skipa sidan bandet Wide Boy Awake med bestevenen John Keogh, Harley Price og Horace Carter Allan. 

Sidan skipa Mooney bandet Max og arbeidde så med Leslie Winer som ein del av electronicagruppa «C» på album Witch og Spider.

Tidleg i 2000-åra skipa Mooney eit anna band, The Lavender Pill Mob, leia av Gary Asquith, som tidlegare hadde spelt i Rema Rema, Mass og Renegade Soundwave.

Kjelder

Denne artikkelen bygger på «Kevin Mooney» frå ,  den 6. mai 2022. 
 oppgav desse kjeldene:

1962 births
Folk frå Greenwich
Engelske bassistar
Engelske gitaristar
Britiske rockebassistar
Irske låtskrivarar
Engelske låtskrivarar
Adam and the Ants-medlemmar
Chris Hughes

Christopher Merrick Hughes (), òg kjend som Merrick, er ein britisk musikkprodusent, låtskrivar og trommeslagar for Adam and the Ants. Han er mest kjend som produsent for Tears for Fears på albumet Songs from the Big Chair, og som medlåtskrivar på «Everybody Wants to Rule the World».

Kjelder

Denne artikkelen bygger på «Chris Hughes» frå ,  den 6. mai 2022. 
 oppgav desse kjeldene:

Bakgrunnsstoff
Offisiell nettstad

Adam and the Ants-medlemmar
Engelske rocketrommeslagarar
Britiske trommeslagarar
Engelske plateprodusentar
Engelske låtskrivarar
Engelske new wave-musikarar
Musikarar frå London
Dog Eat Dog av Adam and the Ants

«Dog Eat Dog» er opningssporet på Adam and the Ants-albumet Kings of the Wild Frontier. Det var skrive av Adam Ant og Marco Pirroni, og består av dei to Burundi-rytmane som Adam and the Ants vart kjende for. Songen kom ut på singel 3. oktober 1980, og vart den første topp 10-hitten deira. 

Kort tid etter singelen kom ut framførte bandet songen på Top of the Pops den 16. oktober 1980, som var med på å føre singelen opp til fjerdeplassen på UK Singles Chart, og auke forventningane til det komande albumet, Kings of the Wild Frontier (utgjeve 3. november 1980).

B-sida til singelen var «Physical (You're So)», som var ei nyinnspeling av ein eldre song av bandet.

Kjelder

Denne artikkelen bygger på «Dog Eat Dog (Adam and the Ants song)» frå ,  den 6. mai 2022. 
 oppgav desse kjeldene:

Singlar frå 1980
Adam and the Ants-songar
Songar skrivne av Adam Ant
Songar skrivne av Marco Pirroni
Songar frå 1980
CBS Records-singlar
Songar produserte av Chris Hughes
Antmusic

«Antmusic» er ein song av det engelske rockebandet Adam and the Ants, gjeven ut som den tredje singelen i Storbritannia i 1980 frå Kings of the Wild Frontier (utgjeve 3. november 1980).

«Antmusic» nådde andreplassen på den britiske singellista i januar 1981, bak ei nyutgjeving av John Lennon sin «Imagine» etter at Lennon vart drepen i New York City månaden før. I Australia låg singelen fem veker på toppen av Kent Music Report og gav bandet ei platinaplate for 100 000 selde eksemplar. Songen nådde òg andreplassen i Sør-Afrika, fjerdeplassen i Irland og sjetteplassen i New Zealand. I Nord-Amerika nådde songen 14. plassen på den amerikanske Rock Albums & Top Tracks og 19. plassen på National Disco Action Top 30-lista. 

Musikkvideoen til «Antmusic» syner gruppa som speler på eit diskotek med ein enorm jukeboks og overtyder det unge publikummet om å vende seg bort frå disco og dans til den nye stilen kalla 'Antmusic'. Musikkvideoen vart regissert av Steve Barron.

I 2015 vart songen nytta i filmen Ant-Man.

Salslister og salstrofé

Vekeslister

Årslister

Salstrofé

Andre versjonar
Robbie Williams spelte inn ein versjon som B-side til singelen «No Regrets» i 1998.
OK Go gav ut ein versjon av songen som B-side til singelen «Get Over It».
DJ Hyper spelte inn ein versjon med Leeroy Thornhill for albumet deira We Control.
The Charlatans og Dirty Pretty Things spelte songen på Transmission den 5. september 2008
Rogue Traders spelte inn ein song kalla «Would You Raise Your Hands?» med ein sample frå «Antmusic» inkludert teksten «So unplug the jukebox and do us all a favour».
The Quakes spelte inn ein versjon på albumet Psyops der han er eit løynd spor.
Hypnolovewheel spelte inn ein versjon av songen på samlealbum Freedom of Choice: Yesterday's New Wave Hits as Performed by Today's Stars.

Kjelder

Denne artikkelen bygger på «Antmusic» frå ,  den 6. mai 2022. 
 oppgav desse kjeldene:

Bakgrunnsstoff

Singlar frå 1980
Singlar frå 1981
Adam and the Ants-songar
Musikkvideoar regisserte av Steve Barron
Nummer-ein-singlar i Australia
Songar skrivne av Marco Pirroni
Songar skrivne av Adam Ant
Songar frå 1980
Epic Records-singlar
CBS Records-singlar
Songar produserte av Chris Hughes
Songen Kings of the Wild Frontier

«Kings of the Wild Frontier» var den første singelen til Adam and the Ants med to trommeslagarar som spelte Burundi-rytmen, som bandet vart kjent for. Songen var òg den første Adam Ant og Marco Pirroni skreiv i lag og den første singelen på CBS Records etter at dei forlet Do It Records.

Singelen kom ut 25. juli 1980, og nådde 48. plassen på UK Singles Chart. Etter at dei fekk det store gjennombrotet sitt med «Dog Eat Dog» og «Antmusic» (fjerde og andreplassen) vart «Kings of the Wild Frontier» gjeven ut på ny i februar 1981. Denne gongen nådde songen andreplassen.

Songen vart spelt inn i lag med Adam Ant og Pirroni på gitar, Kevin Mooney på bassgitar og på trommer, både Chris Hughes (under pseudonymet «Merrick») og Terry Lee Miall.

Songen vart gjeven ut på albumet med same namn 3. november 1980.

Kjelder

Denne artikkelen bygger på «Kings of the Wild Frontier (Adam and the Ants song)» frå ,  den 6. mai 2022. 
 oppgav desse kjeldene:

Singlar frå 1980
Adam and the Ants-songar
Songar skrivne av Adam Ant
Songar frå 1980
Songar produserte av Chris Hughes
Songar skrivne av Marco Pirroni
CBS Records-singlar
Prince Charming

Prince Charming er det tredje studioalbumet til Adam and the Ants, og det siste oppført under dette namnet. Framtidige album vart berre tilskrivne Adam Ant. Albumet kom ut i november 1981. Dette albumet vart spelt inn med bassisten Gary Tibbs i staden for Kevin Mooney, som hadde spelt bass på Kings of the Wild Frontier. Albumet inneheld dei to listetoppane til bandet i Storbritannia, «Stand and Deliver» og «Prince Charming», i tillegg til «Ant Rap».

Albumet nådde andreplassen på den britiske albumlista og fekk middels mottaking frå kritikarane. 

Songen «Five Guns West» vart nytta i Roger Corman-filmen Five Guns West.

Utgjeving 

Prince Charming kom ut i november 1981 på CBS Records. Albumet inneheld to singlar som begge gjekk til topps på den britiske singellista, «Stand and Deliver» (med ein annan slutt enn singelversjonen) og «Prince Charming», som nådde toppen av lista i høvesvis april og september 1981. Singelen «Ant Rap» nådde tredjeplassen på lista i januar 1982, då han vart remiksa. 

Albumet vart ommastra og gjeve ut på ny i 2004 med seks bonusspor.

Mottaking 

Ian Birch skreiv i Smash Hits i november 1981 om albumet og gav det fem av ti. Han sa «Borte er dei sterke melodiane som gjorde Kings of the Wild Frontier så avhengigheitsskapande. I staden er her utførlege detaljar (introane er høgdepunkta her)...Overflata kan sjå glatt ut, men det er ikkje ei erstatning for gode songar.» I ei seinare melding skreiv Stephen Thomas Erlewine i AllMusic at «songane er berre ikkje der», og at «det har ein stil og lyd, som når ein ser attende på det, ikkje er så galen», medan Rolling Stone kalla det «nøyaktig det same albumet som Kings of the Wild Frontier, om ein ser bort frå at omslaget er blått.» Trouser Press kalla det «skuffande» og at «mykje av plata verkar tvungen, grettent og dumt.»

Påstått plagiat 

Songen «Prince Charming» har ein sterk musikalsk likskap til Rolf Harris-songen «War Canoe» frå 1965 og i mars 2010 hevda Harris på BBC Radio 5 Live-programmet Danny Baker Show at dei hadde kome til semje utanfor retten om ein større sum honorar etter at ein musikkforskar kom fram til at dei to songane var musikalsk identiske. «Prince Charming»-produsenten Chris Hughes har sagt at Harris trekte attende søksmålet «med litt knising» då Adam Ant peikte på at begge songane låner kraftig frå ei gammal Maori-innspeling av ein 'War Canoe'-aktig song.

Innhald

Medverkande
 Adam and the Ants

 Adam Ant – vokal, bass, munnspel
 Marco Pirroni – gitar
 Merrick – trommer, produsent, akustisk gitar på «Prince Charming»
 Terry Lee Miall – trommer
 Gary Tibbs – bass

 Teknisk
 Ross Cullum – lydteknikar

Salslister

Kjelder

Denne artikkelen bygger på «Prince Charming (album)» frå ,  den 6. mai 2022. 
 oppgav desse kjeldene:

Adam and the Ants-album
Musikkalbum frå 1981
Epic Records-album
Album produserte av Chris Hughes
Songen Prince Charming

«Prince Charming» er ein song av Adam and the Ants som gjekk til topps på UK Singles Chart for fire veker i september 1981. Han var skriven av Adam Ant og Marco Pirroni, og kom ut på albumet med same namn. Songen vart den andre førsteplassen til Adam and the Ants på rad og var den femte største hitten det året.

Musikkvideo
Bandmedlemmet og produsenten Merrick (Chris Hughes), normalt på trommer, spelte eit riff på ein akustisk gitar gjennom songen. Sologitaristen Pirroni mima til sin part på både ei harpe og ei miniatyrharpe i videoen. Musikkvideoen var kjend for den ekstravagante produksjonen samanlikna med andre videoar produserte på denne tida. 

Videoen består av Adam Ant i ein mannleg Askepott-rolle.

«War Canoe»
27. mars 2010 hevda Rolf Harris på BBC Radio 5 Live-programmet Danny Baker Show at dei hadde kome til semje om å betale han ein større sum honorar etter at ein musikkforskar viste at «Prince Charming» var musikalsk identisk til Harris-songen «War Canoe» frå 1965.

Kjelder

Denne artikkelen bygger på «Prince Charming (Adam and The Ants song)» frå ,  den 6. mai 2022. 
 oppgav desse kjeldene:

Nummer-ein-singlar i Storbritannia
Adam and the Ants-songar
Singlar frå 1981
Songar skrivne av Marco Pirroni
Songar skrivne av Adam Ant
Songar frå 1980
CBS Records-singlar
Songar produserte av Chris Hughes